Senator PSD: Parlamentarii puterii sunt greu de convins să vină la serviciu.
Lucian Romașcanu susține că parlamentarii puterii sunt greu de convins să își facă treaba. El anunță că social-democrații vor insista pentru prezența fizică a aleșilor în Parlament.
Liderul grupului PSD din Senat, Lucian Romașcanu, susține că parlamentarii puterii sunt greu de convins să își facă treaba și să vină la serviciu. El anunță că social-democrații vor insista pentru prezența fizică a aleșilor în Parlament."Pentru că parlamentarii puterii sunt greu de convins să-și facă treaba și să vină la serviciu sau să voteze pe tablete, liderii lor au decis o modalitate de vot aberantă: tabletă + telefon, adică îl sunăm până își aduce aminte de ce l-a votat lumea", a scris pe Facebook senatorul PSD.Acesta susține că social-democrații au părăsit sesiunea de vot de marți "ca semnal că o asemenea situație nu mai poate fi acceptată"."PSD va insista pentru prezența fizică a aleșilor în Parlament cu teste, vaccin etc. Cât timp oamenii merg la muncă, medici, profesori, angajați din varii domenii, este o rușine ca parlamentarii să stea acasă", a mai transmis Lucian Romașcanu.